### Č. sp.: ŽP 2015/04687-5-MK Bardejov

##  k spisu č. ŽP 2013/02093, ŽP 2014/00325 07.08.2015

R o z h o d n u t i e

## Mesto Bardejov ako príslušný orgán štátnej správy v prvom stupni vo veciach ochrany prírody podľa § 2 písm. f) zákona č. 416/2001 Z.z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov, podľa § 82 ods. 9 písm. c) zákona č. 543/2002 Z.z. o ochrane prírody a krajiny v znení neskorších predpisov

## **konanie o výrube drevín z a s t a v u j e.**

**O d ô v o d n e n i e**

Písomnou žiadosťou zo dňa 28.03.2013 (ev. č. 6614), požiadal **Ing. Jozef Mizla, Kamenec 4, 085 01 Bardejov**, o vydanie súhlasu na výrub 300 m2 krovitého porastu, rastúceho na parcele C KN 1148/1 v k. ú. Dlhá Lúka, druh pozemku: ostatná plocha. Na predmetnú parcelu C KN 1148/1 – ostatné plochy o výmere 63341 m2 je Okresným súdom Bardejov vydané uznesenie č. 5C 35/2008-128, zo dňa 30.11.2012, s predbežným opatrením pre Mesto Bardejov a to až do právoplatného skončenia konania, vedeného na Okresnom súde Bardejov pod spisovou značkou 5C 35/2008-128. Zároveň Mesto Bardejov prerušilo konanie na výrub drevín, upovedomilo žiadateľa, že pokiaľ je konanie prerušené, lehoty podľa správneho poriadku neplynú.

Na základe právoplatného rozsudku v mene Slovenskej republiky pod spisovou značkou 5C 35/2008-239 zo dňa 30.10.2014, v ktorom, okrem iného, súd rozhodol o zmene vlastníckeho práva na Slovenskú republiku, zastúpenú Slovenským pozemkovým fondom, so sídlom Búdkova 36, 817 15 Bratislava na nehnuteľnosť parcelu registra KNC č.1148/1, druh pozemku ostatná plocha a  preto Mesto Bardejov rozhodlo tak, ako je uvedené vo výrokovej časti rozhodnutia.

**Poučenie:**

Proti tomuto rozhodnutiu možno podať odvolanie podľa § 53 a nasl. zákona č. 71/1967 Zb. o správnom konaní v znení neskorších predpisov v lehote 15 dní odo dňa jeho doručenia, na Mesto Bardejov.

Toto rozhodnutie možno preskúmať súdom až po vyčerpaní riadnych opravných prostriedkov.

 MUDr. Boris Hanuščak

 primátor mesta

Doručuje sa:

* **Bardejovský podnik služieb Bapos, m.p. Bardejov, Štefánikova 786, 085 01 Bardejov,**
* **Mesto Bardejov, Radničné námestie 16, 085 01 Bardejov,**
* **Ing. Jozef Mizla, Kamenec 4, Dlhá Lúka 085 01 Bardejov,**